SØGER  LÆRDOM  VED  LÆSNING  OG  VED  TRO 


NUMMER    24 


15.  DECEMBER  1929 


AAHGANG 


EN  JULEHILSEN  TIL  SØSTRENE  I 
DANMARK  OG  NORGE. 


Er  det  muligt  for  os  at  holde  en  »Visdomsord-Jul?«  Der  er 
baade  en  fornuftig  og  ufornuftig  Maade  at  tilbringe  Jule- 
tiden paa.  Hermed  gives  nogle  faa  Anvisninger  for  en  »sik- 
ker og  fornuftig  Juletid«. 

Den  kristne  Verden  fejrer  Kristi  Fødsel  den  25.  December 
og  kalder  denne  Begivenhed  »Christ-mass«  (Kristi  Messe). 
Medlemmerne  af  hans  sande  Kirke  fejrer  hans  jordiske  An- 
komst ved  denne  Tid;  men  de  véd,  at  hans  Fødsel  fandt  Sted 
om  Føraaret.  Kristus,  hans  Liv  og  Gerninger  burde  være  Em- 
net for  denne  Højtid.  Sidste  Dages  Hellige  skulde  deltage  i 
Højtideligheden,  anderledes  end  alle  andre  Mennesker,  thi  de 
holder  sig  nærmere  til  hans  Eksempel  og  Befalinger. 

Julen  er  bleven,  desværre,  commercieliseret  i  saadan  en 
Grad,  at  den  næsten  har  tabt  sin  virkelige  Mening.  Familien 
—  enhver  Familie  —  skal  have  nok  at  spise  gennem  den  Tid, 
og  Erindringer,  der  viser  Kærlighed  og  Opmuntring  fra  Ven- 
ner og  dem,  som  vi  har  kær.  Men  den  Maade,  hvorpaa  de  fleste 

holder  Gilde  nu  til  Lags  og  de  kostbare  Gaver,  der  synes  at 
være  saa  nødvendige,  er  ved  at  underminere  Livskraften,  saa 
vel  som  Pengepungen,  hos  den  mest  kraftige  og  velhavende 
Familie. 

Jule-Overbærenhed:  Faderen,  hvis  Pengepung  er  anstrengt 
til  Ydegrænsen  med  at  købe  taabelige  Gaver  af  Stads,  er- 
hverver en  Frygt  for  Sæsonen,  der  skulde  bringe  saa  megen 
Kærlighed  og  Lykke.  Moderen,  der  er  plaget,  indtil  hun 
næsten  er  ude  af  sig  selv,  som  Følge  af  flere  Ugers  haardt 
Arbejde  med  Forberedelsen  af  alle  de  haandsyede  Gaver,  uden 
at  regne  med  Syltetøjet,  hun  skal  lave,  og  de  forskellige  Slags 
Kager  og  Brød,  hun  skal  bage  og  meget  mere,  som  vi  synes 
er  saa  nødvendig  ved  denne  Tid  af  Aaret,  har  ikke  megen 
Energi  tilbage  for  at  nyde  Julestemningen,  endsige  deltage  i 
nogle  virkelige  Velgørenhedsgerninger.  Lønarbejderne,  ung 
Mand  eller  Kvinde,  der  føler,  at  de  skal  have  Penge  til  Gaver 
for  den  og  hin,  »fordi  den  eller  hin  gav  dem  saadan  en  flot 
Gave  sidste  Gang«,  berøver  ofte  sig  selv  for  tilstrækkelig  Føde 
og  Tøj  for  at  tilfredsstille  en  uværdig  Lyst.  Den  mest  bittre 
Lidelse  hviler  dog  paa  de  Fattige,  som  ikke  alene  skal  undvære 
mange  af  Livets  Nødvendigheder,  men  er  mere  generede, 
fordi  de  ikke  kan  gøre  lige  saa  meget  for  deres  Venner  og 
dem,  de  elsker,  som  de,  der  er  mere  heldigt  stillede,  gøre  for 
deres.  Og  til  saadanne  stillede  Fattige  er  Juletiden  en  misfor- 
staaet  Højtid,  fordi  enten  slipper  deres  haardt  fortjente  Penge 
op,  eller  de  føler  sig  bedrøvet  over  deres  Uformuenhed  ved 
ikke  at  kunne  give  til  andre. 

Dette  er  helt  forkert;  ekstra  Penge  behøves  ikke  for  en  vir- 
kelig glædelig,  frydefuld  Juletid.  Alt  det,  vi  trænger  til,  er  en 
dybere  Forstaaeise  af  Kristi  Gave  til  en  svag,  kæmpende,  nær- 
synet Menneskehed.  Da  kan  vi  vende  tilbage  til  den  virkelige 
Betydning  af  »Ghrist-mass«  og  Stemningen  i  dens  Højtidelig- 
holdelse. 

En  Opskrift  for  en  ægte  Julefest:  Vil  De  gerne  erfare  den 
ægte  Julestemning?  Da  søg  ud  den  mest  værdige  og  trængende 

Sjæl  eller  Familie  af  Deres  Bekendtskab,  som  maaske  er  for- 
nægtet Livets  Behageligheder,  som  De  nyder.  Giv  af  Dem  selv 
til  disse  Mennesker  og  bring  dem  lidt  Glæde  ved  denne  Høj- 
tid. Man  behøver  ikke  Gaver  ved  Juletid,  undtagen  at  man 
giver  af  sig  selv,  af  Opmærksomhed,  og  for  gode  Gerninger. 
Lad  den  være  en  Opmuntringsdag,  et  venligt  Besøg,  en 
Hjælpedag  i  huslige  Fornødenheder,  en  selskabelig  Time, 
eller  det,  der  tiltrænges  mest.  Hvis  muligt,  da  kunde  noget  al- 
mindelig Mad  for  legemlig  Næring  og  Opmuntring  forberedes. 
Men  at  spise,  er  ikke  den  eneste  Maade,  hvorpaa  vi  kan  nyde 
Glæde;  mange  Gange  er  det  den  mest  uværdige  Maade,  og  den 
er  altid  uværdig,  hvis  Legemet  bliver  overmæt;  mange  for- 
spise sig,  medens  andre  gaar  sultne.  Den  kan  blive  en  god 
Maade,  hvis  man  vil  betragte  og  tilfredsstille  Legemets  og 
Sindets  Fornødenheder  med  Fornuft.  Lad  alt  blive  gjort,  som 
om  Kristus  selv  var  et  Vidne  eller  Gæst  til  vort  Forsøg.  Og 
da,  hvis  der  er  nogen  Tid  tilbage  under  Julehøjtiden,  lad  os 
da  prøve  at  tilbringe  den  med  at  give  »Sandhedens  Lys«  til 
de,  som  endnu  vandrer  i  Mørket.  Og  derved  vil  vi  tilvejebringe 
den  rigtige  Form  af  Kristi  Glæde  til  Jul.  Vil  De  ikke  prøve 
denne  Opskrift? 
En  hjertelig  Jule-Hilsen  til  Eder  alle. 

Leah  D.  Widtsoe. 


JULEHILSEN. 

Julen  har  en  dobbelt  Betydning  for  os  som  Sidste  Dages 
Hellige.  Først  og  fremmest  fejrer  vi  naturligvis,  ligesom  vore 
kristne  Venner,  Jesu  Kristi  Fødsel  og  erindrer  med  Taknem- 
melighed det  store  Forsoningsarbejde,  som  han  har  udfort  for 
os,  ingen  anden  end  Guds  enbaarne  Søn  kunde  udføre  dette 
store  Forsoningsarbejde,  idet  han  tilvejebragte  Opstandelsen 
for  alle  Guds  Sønner  og  Døtre. 

Julen  har  ogsaa  en  anden  Betydning  for  os,  idet  den  store 

sidste  Dages  Profet,  Joseph  Smith,  blev  født  den  23.  December 
1805  i  Sharon,  Windsor  County,  Staten  Vermont.  Det  er  med 
Taknemmelighed,  at  vi  erindrer  og  fejrer  den  Dag.  Vi  skatterer 
Herrens  Velsignelser,  fordi  han  sendte  denne  Mand,  som  blev 
et  Instrument  i  hans  Hænder  til  at  frembringe  det  samme 
glade  Budskab,  som  Frelseren  forkyndte,  da  han  vandrede 
paa  Jorden.  Han  blev  det  Redskab  i  Herrens  Hænder,  ved 
hvem  det  evige  Evangelium  i  dets  Fylde  skulde  gengives,  alt 
hvad  der  har  været  paa  Jorden  af  Sandheder  i  tidligere  Pe- 
rioder, er  gengivet  i  disse  de  sidste  Dage  igennem  Profeten 
Joseph  Smih. 

Som  Sidste  Dages  Hellige  burde  vi  skattere  ikke  alene  Frel- 
serens og  Joseph  Smiths  Fødsel,  men  den  Anledning  vi  har  at 
leve  paa  Jorden  i  denne,  som  er  Tidernes  Fyldes  Hushold- 
ning, hvor  Evangeliet  atter  er  paa  Jorden,  og  hvor  Præstedøm- 
mets Fuldmagt  og  Myndighed  er  givet  til  Guds  Sønner.  Vi 
glæder  og  fryder  os  over,  at  vi  er  blevet  meddelagtige  i  disse 
store  Velsignelser,  at  Gud  har  skænket  os  Troens  Gave,  og  at 
vi  har  været  i  Stand  til  at  se  og  forstaa  disse  store  og  herlige 
Sandheder. 

Lad  os  forsøge  at  efterleve  Frelserens  Lærdomme  og  at  ihu- 
komme Budet:  »Elsk  Gud  af  dit  ganske  Hjerte  og  din  Næste 
som  dig  selv«. 

Lad  os  forsøge  at  hjælpe  de  af  vore  Søskende,  der  ikke  er 
i  saa  gode  økonomiske  Omstændigheder,  som  vi  er. 

Jeg  haaber,  at  vi  alle  søger  at  sprede  Glæden  over  det  Bud- 
skab, hvorom  Englene  sang,  da  Frelserens  Fødsel  blev  kund- 
gjort for  Hyrderne  paa  Judæas  Mark. 

Paa  Missionens  Vegne  ønsker  vi,  at  Missionærerne,  Søskende 
og  Venner  maa  have  en  glædelig  og  velsignet  Jul. 

Søster  Larsen   sender   sine  bedste   Ønsker   til   alle   i   den 

danske  Mission.  Holger  M.  Larsen, 

Præsident  for  den  danske  Mission. 

DEN  KVINDELIGE  HJÆLPEFORENING 

Valgsproget  1930. 

Vi  stræber  efter  en  større  Paaskønnelse  af  vort  Jubilæums- 
Aar  ved  at  søge  efter  andres  gode  Sider. 

Dette  Valgsprog  blev  antaget  af  alle  Foreningerne  i  den 
europæiske  Mission,  og  vi  beder  Søstrene  at  lære  dette  og  at 
fremsige  det  i  alle  deres  Møder. 

De  vil  finde  3  Lektier,  en  for  hver  Uge,  og  et  Møde  vil  blive 
benyttet  som  Arbejdsmøde.  Vi  tror,  de  vil  faa  gode  Møder 
i  det  nye  Aar,  om  de  vil  følge  de  Lektier,  som  de  modtager. 
De  er  skrevet  af  Søster  Leah  D.  Widtsoe,  og  alle  Søstrene 
i  Europa  bruger  de  samme  Lektier. 


Kredslærerindernes  Lektie  for  Januar. 
Af  deres  Frugter  skulle  I  kende  dem. 

Hvad  er  Mormonismens  Frugter? 

Hvad  har  Mormonismen  gjort  for  os? 

Er  vort  Liv  og  Levned  blevet  bedre,  efter  at  vi  annammede 
Evangeliet?  Om  ikke,  hvorfor? 


Visdomsordet 

LEKTIE  FOR  1STE  MØDE  I  JANUAR. 

Guds  Love  om  fysisk  Sundhed. 

1.  Mennesket  er  aandelig  og  fysisk.  Aanden  og  Legemet 
danner  Menneskets  Sjæl  (se  Pagt.  Bog  88:  15),  og  Opstandel- 
sen er  en  Genforening  af  Aanden  og  Legemet.  Derfor  er  pas- 
sende Behandling  af  Legemet  i  Virkeligheden  en  hellig  Pligt. 
Et  Bevis  for  vor  himmelske  Faders  Omhu  for  hans  jordiske 
Børn  er,  at  naar  som  helst  Evangeliet  er  paa  Jorden,  har  han 
givet  os  Love  og  Befalinger  angaaende  vort  fysiske,  saa  vel 
som  vort  aandelige  Velfærd.  I  Virkeligheden  maa  det  sande 
Evangelium  indbefatte  Vejledning  angaaende  legemlig  Sund- 
hed og  Vigeur,  naar  vi  véd,  at  Legemet  fremtræder  som  Taber- 

nakel  for  Aanden,  hvilken  dvæler  i  Legemet  og  er  direkte  Af- 
kom af  vore  himmelske  Forældre.  Man  bør  interessere  sig  for 
sin  fysiske  Sundhed,  thi  Legemets  Tilstand  paavirker  ofte 
Aanden. 

2.  Mose  Lov.  Gamle  Israel  fik  Undervisning  om  fysisk  Sund- 
hed, og  disse  Lærdomme  blev  efterlevet  med  Iver.  Offentlige 
og  personlige  Sundhedslove  var  temmelig  godt  forstaaet  og 
strengt  overholdt.  (Se  3.  Mose  Bog  10:  8—11).  Og  derefter  føl- 
ger mange  forskellige  Instruktioner,  spredte  helt  igennem  det 
Gamle  Testamente,  angaaende  passende  Renlighed,  saa  vel 
fysisk  som  aandelig. 

3.  En  Sundheds-Vejleder  for  det  moderne  Israel.  Er  det  ikke 
et  andet  Vidnesbyrd  om  Sandheden  af  det  gengivne  Evange- 
lium, at  en  Sundheds-Vejleder  skulde  gives  til  det  moderne  Is- 
rael? Saadan  en  Vejleder  findes  i  89.  Kapitel  af  Pagtens  Bog 
og  hedder:  »Et  Visdomsord  til  Nytte  —  (Vers  1 — 3)  — « 

En  mærkværdig  Ting  angaaende  denne  Sundheds-Vejleder 
er,  at  den  var  udgivet  til  Verden  to  Generationer  før  man 
interesserede  sig  for  menneskelig  Ernæringsproces  —  før  man 
forstod,  at  der  var  en  vis  Forbindelse  imellem  daglig  Føde  og 
daglig  Sundhed. 

4.  Sundhed  er  ethvert  Menneskes  Fødselsret,  og  ved  Sund- 
hed mener  vi  ikke  alene,  at  vi  er  fri  fra  Smerter,  men  at  vi 
har  en  overflødig  Livskraft,  der  vil  give  os  Vigeur  og  fylde 
os  med  Glæde  over  Livet.  Denne  bør  være  ethvert  Menneskes 
kostelige  Besiddelse  fra  Fødselen  til  Alderdommen  og  kan 
blive  virkeliggjort,  hvis  Børn  fik  deres  Fødselsret  af  sunde 
Forældre,  blev  lærte,  hvordan  de  skulde  leve,  og  at  det  er 
vigtigere  at  holde  den  menneskelige  Maskine  i  Orden  end  at 
være  i  Stand  til  at  læse  eller  skrive.  Sundhed  kommer  ikke  ved 
et  rent  Tilfælde,  men  som  Følge  af  Lydighed  til  Livets  Love. 

5.  Sygdom  ikke  naturlig.  Hvis  et  Menneske  er  sygt,  kommer 
det  som  Følge  af  en  overtraadt  Lov,  og  man  bør  opdage  Aar- 
sagen  og  rette  den,  at  tage  Medicin  fra  en  Flaske  eller  Pille- 
æske  vil  aldrig  bortrydde  Aarsagen,  lige  meget  hvor  stærk 
Medicinen  er.  Paa  trods  af  de  mange  kostbare  Lektier,  som 
Menneskene  lærer  gennem  Sygdom,  og  af  at  store  Velsignelser 
kommer  gennem  Tro  paa  guddommelig  Magt,  bør  vi  ikke  des- 
mindre lære  at  kende  og  adlyde  de  fysiske  Love. 

6.  Sammendrag.  Det  var  Skaberens  Mening,  at  Menneskene 
skulde  besidde  overflødig  Livskraft,  og  hvis  vi  vil  følge  de 
Love  og  Regler,  som  er  givet  os,  kan  vi  nyde  Livet  i  dets 


375 

Fylde,  ikke  blot  for  65  Aar,  men  maaske  saa  længe  som  de 
gamle  Patriarker.  Ved  Lydighed  til  naturlige  Love  vil  vi  en 
Gang  opnaa  vor  dyrebare  Arveret,  evigt  Liv.  Og  for  at  Rejsen 
gennem  Livet  skal  være  behagelig  og  lykkelig  og  ikke  med 
Lidelse,  har  Herren  givet  os  den  herlige  Vejleder,  »Visdoms- 
ordet«,  saa  at  vi  »skulle  løbe  og  ikke  blive  trætte,  og  skulle 
gaa  og  ikke  blive  matte«. 

SPØRGSMAAL  OG  DISKUSSION. 

1.  Giv,  med  Deres  egne  Ord,  det  vigtige  Budskab,  som  omtales 
i  den  første  Paragraf  af  Teksten.  —  Tilføj  Deres  egne 
Tanker. 

2.  Fortæl  alt,  hvad  De  véd  angaaende  Mose  Lov  med  Hensyn 
til  fysisk  Sundhed  (se  3.  Mose  Bog). 

3.  Jøderne  er  som  en  Race  betragtet  meget  sunde  Men- 
nesker lige  op  til  vore  Dage.  Hvordan  kan  det  være?  Hvil- 
ken Lektie  kan  vi  lære  derigennem? 

4.  Hvilken  Sundheds-Vejleder  er  bleven  givet  til  det  moderne 
Israel?  Fortæl,  hvordan  denne  Lov  anvendes  til  ethvert  en- 
kelt Menneske.  Læs  til  Klassen:  Pagt.  Bog  89:  1 — 4,  18—21. 

5.  Hvad  er  Menneskets  Fødselsret  med  Hensyn  til  Sundhed, 
og  hvordan  kan  vi  vinde  den?  Kan  det  betale  sig  at  stræbe 
efter  denne  Ret? 

6.  Giv  Deres  eget  Sammendrag  af  Lektien  og  dens  Anven- 
delse i  det  daglige  Liv. 


Bevis  for  Guddommeligheden  af  Mormons  Bog. 
LEKTIE  FOR  2DET  MØDE  I  JANUAR. 

Jordens  Indbyggere. 

Fra  Historiens  Begyndelse  og  ned  gennem  de  følgende 
Aartusinder  troede  man,  at  alle  Jordens  Indbyggere  var  sam- 
let paa  den  østlige  Halvkugle.  Skriftlig  Historie  begyndte  og 
koncentrerede  sig  om  Virksomhed  af  Nationerne  paa  den  øst- 
lige Side  af  Kloden.  Adskillige  Bøger,  religiøse  og  verdslige, 
den  hellige  Bog  Bibelen  indbefattet,  er  kommen  til  os  ved 
disse  Nationer,  og  derved  er  den  østlige  Halvkugles  Historie 
for  de  sidste  seks  tusinde  Aar  anerkendt  i  Almindelighed. 

Forhistoriske  Optegnelser  paa  Stene,  Træer  og  i  Jordens 
Skorpe  er  bleven  læste  af  moderne  Mænd,  og  disse  Tegn  er 
anerkendt   som    Sandhed   og   Kundskab   i   Dag,   Videnskabs- 

mænd  har  undersøgt  Fortiden  i  disse  Lande,  og  gennem  deres 
mærkværdige  Opdagelser  bringer  de  Oldtiden  nærmere  til  vore 
Dage.  Alle  disse  Kendsgerninger  og  Opdagelser  hjælper  os 
til  at  forstaa  Menneskers  Sejr  over  Jorden  fra  Begyn- 
delsen. Gennem  Generationerne  har  Mennesker  prøvet  paa 
al  optegne  de  forskellige  Begivenheder.  For  at  andre  skal 
huske  dem,  har  de  bygget  Stenaltre  eller  indgraveret  deres 
Navn  paa  Træ,  Sten  eller  Metal  og  paa  andre  Maader  søgt 
at  bevare  disse  Ting,  saa  at  kommende  Generationer  kan 
læse  dem.  Mange  af  Jordens  tidligere  Indbyggere  var  Sø- 
farende, og  deres  Fortællinger  gik  i  Arv  mundtlig  fra  Slægt 
til  Slægt.  Ogsaa  de  skrev  paa  Stentavler  med  ufærdige  Red- 
skaber en  Beretning  om  deres  Mandemod  og  Tapperhed.  Guds 
hellige  Profeter,  der  skrev  under  hans  guddommelige  Inspi- 
ration, har  efterladt  utallige  Optegnelser,  af  hvilke  nogle  er 
blevne  opbevarede  for  kommende  Generationer. 

Men  hvordan  er  det  med  den  vestlige  Halvkugle  og  dens 
Indbyggere?  Hvad  siger  Historien  om  dem?  Da  Columbus  an- 
kom til  Amerika,  brød  en  ny  Dag  frem  i  Verdens  Historie; 
thi  hans  Rejse  og  det,  som  han  saa,  blev  optegnet  og  gik  i 
Arv  til  de  følgende  Generationer.  Efter  at  Columbus  havde 
banet  Vejen,  fulgte  andre  efter,  indtil  saa  mange  udvandrede 
til  den  »nye  Verden«,  som  den  blev  kaldt,  at  en  ny  Nation 
snart  blev  skabt.  I  Dag  er  denne  Historie  nyttig.  Men  hvordan 
er  det  med  den  vestlige  Halvkugles  Historie  før  Columbus' 
Tid?  Han  fandt  en  mørkhudet  Race  af  Mennesker,  der  for- 
bløffede ikke  alene  ham,  men  mange  andre  siden  hans  Tid  og 
lige  op  til  vore  Dage  med  Hensyn  til  Oprindelse  og  Kultur. 
Hvad  Slags  Mennesker  var  de?  Hvor  kom  de  fra?  Var  de 
civiliseret  i  nogen  Retning?  Var  de  i  Besiddelse  af  noget  Be- 
vis for  Racekultur  eller  Udvikling? 

I  Sandhed  de  var  og  med  ethvert  Bevis  for  en  Civilisation, 
der  var  saa  udviklet,  som  paa  de  fleste  andre  Steder  af  Jorden 
paa  den  Tid.  Hvorfra  kom  denne  Civilisation,  som  de  saa 
tydeligt  var  i  Besiddelse  af?  Der  er  ingen  europæiske  Opteg- 
nelser, som  kan  give  et  nøjagtigt  Billede  af  Begivenhederne 
paa  det  vestlige  Fastland  før  Columbus'  Tid.  Endog  Viden- 
skabsmænd med  alle  deres  Teorier  iagttager  Tavshed  med 
Hensyn  til  nyttige  Kendsgerninger  angaaende  Rødhudernes 
Oprindelse. 

Den  amerikanske  Indianers  Oprindelse  er  et  Problem,  der 
har  forbavset  historiske  og  arkæologiske  Studerende  for  en 

lang  Tid.  Da  Columbus  opdagede  Amerika,  var  de  indfødte 
Rødhuder  adspredte  over  hele  Fastlandet;  og  fra  den  Dag  til 
den  nuværende  Tid  er  deres  Tilblivelse  et  meget  omdispu- 
teret Emne.  Lærde  Mænd  har  skænket  dette  Spørgsmaal 
mange  Tanker  og  meget  Studium  og  er  fremkommen  med 
mange  Teorier  —  men  ingen  af  dem  er  blevet  anerkendt  af 
andre  studerede  Mænd  eller  Folket  i  Almindelighed.  De 
tvivler  ikke  paa,  at  deres  Civilisation  var  meget  udviklet. 
Nogle  af  Algonquinerne,  som  for  Eksempel  Moheganerne, 
byggede  Fælleshuse;  andre,  som  Lenaperne,  boede  i  smaa 
Hytter,  bygget  i  Grupper  og  omgivet  af  Pæleværk.  De  avlede 
Majs,  Melongræskar,  Tobak,  minerede  Kobber,  lavede  Potte- 
mageri.  De  garvede  Skind,  lavede  Fjerklæder  og  havde  Red- 
skaber af  Træ  og  Sten.  Og  noget  meget  mærkværdigt,  de  drev- 
en udstrakt  Handel  med  fjerntliggende  Steder. 

Ruinerne  viser,  at  de  kendte  Skrivekunsten,  og  at  denne 
Kunst  var  mere  udviklet  i  den  sydlige  Del  og  lignede  mere 
et  fonetisk  Skrivesystem  end  den,  vi  finder  i  Brug  blandt 
Azteckerne.  —  Disse  Optegnere  kendte  noget  til  Rigernes  Op- 
rindelse, Religion  og  Guderne,  saa  vel  som  til  Grundlæggerne 
af  Byer  og  Stæder.  De  optegnede  Kongernes  Historie,  om 
Maaden,  hvorpaa  de  fik  Stillingen,  om  deres  Arbejde,  Ger- 
ninger, Krige  og  mærkværdige  Begivenheder,  baade  godt  og 
ondt;  af  fordums  Dages  dygtige  Mænd  og  Helte,  deres  store 
Gerninger,  Krigene  de  førte,  og  hvordan  de  udmærkede  sig, 
hvem  de  tidligste  Befæstere  var  og  deres  Skikke,  Triumfer  og 
Tilbageslag.  I  det  hele  taget  var  de  i  Stand  til  at  give  en  Be- 
retning om  alt,  som  var  af  Vigtighed. 

Disse  Ting  beviser,  at  Race-Enighed  og  Handel  mellem 
Stammerne  eksisterede  baade  i  Nord-  og  Syd-Amerika,  og  at 
de  var  i  Stand  til  at  optegne  en  Historie  om  Fred  om  Krig. 
Hvis  dette  var  muligt,  og  det  er  der  mange  Beviser  for,  hvor 
er  da  deres  Optegnelser? 

Spørgsmaalet  angaaende  de  amerikanske  Indianeres  Op- 
rindelse er  af  stor  Interesse  for  de  Sidste  Dages  Hellige,  thi 
de  paastaar,  at  Mormons  Bog  loser  Problemet.  Denne  Bog, 
skrevet  af  guddommelig  inspirerede  Profeter,  fortæller,  hvor- 
dan Indianernes  Forfædre  kom  fra  Jerusalem  og  rejste  til 
Amerika  over  Stillehavet  under  Guds  Ledelse.  Med  Tiden 
blev  dette  Folk  adskilt  i  Stammer  og  endelig  i  Nationer,  som 
førte  Krig  med  hverandre  og  stræbte  efter  politisk  og  økono- 
misk Overherredomme.  De  havde  forskellige  Sprog  og  Dia- 

lekter,  og  endelig  udviklede  der  sig  en  mærkværdig  Forskel  i 
Fysiognomi,  Farve  o.  s.  v.,  alt  dette  kan  maaske  tyde  paa,  at 
der  en  Gang  var  en  Race-Selvstændighed.  Men  Forskellen  er 
mere  tilsyneladende,  end  den  er  i  Virkeligheden. 

Derfor,  medens  Verden  kun  kan  gætte,  er  vi  Sidste  Dages 
Hellige  i  Besiddelse  af  sand  Kundskab  om  vore  røde  Brødres 
Oprindelse,  kan  studere  dem  direkte,  med  en  Erfarings  Bag- 
grund til  at  vejlede  os,  og  paa  denne  Maade  forstaa  Guds 
Naade  og  Velsignelser,  der  rækker  ud  til  alle  hans  Børn  paa 
Jorden,  uden  at  tage  Hensyn  til  Farve,  Tro,  Race  eller  Intelli- 
gens. 

Vi  véd,  at  de  Mennesker,  der  blev  fundet  paa  det  vestlige 
Fastland,  er  Guds  Børn,  og  at  han  elsker  dem,  som  alle  sine 
andre  Børn.  Vi  véd,  at  Jesus  selv  gæstede  Landet,  og.  de  for- 
stod hans  Mission.  Det  lyder  utroligt,  at  hans  Lidelser  og  Død 
kun  var  for  den  ene  Halvdel  af  Jordens  Børn.  Det  er  urime- 
ligt og  uden  sund  Fornuft.  Vi  véd,  at  »Gud  anser  ikke  Per- 
soner«, at  enhver  af  os  har  den  selv  samme  Lejlighed  for 
hans  Aasyn.  Hvis  de  afviger  fra  ham,  er  det  fordi,  de  er  uly- 
dige mod  hans  Love. 

Alle  videnskabelige  og  arkæologiske  Beviser,  der  er  ved  at 
komme  frem  i  vore  Dage,  vidtier  om  Sandheden  af  Mormons 
Bog,  som  en  hellig,  historisk  Optegnelse  af  de  oprindelige 
amerikanske  Folk.  Vi  behøver  ikke  at  vandre  i  teoretisk 
Mørke,  thi  vi  har  klart  Lys  fra  Herren  til  at  vejlede  os  i  disse 
og  andre  lignende  Ting.  Den  hidtil  ukendte  Historie  om  den 
vestlige  Halvkugle,  blev  givet  til  Verden  gennem  »Guds  Gave 
og  Kraft«,  saa  at  hele  Historien  om  Jordens  Indbyggere  og 
Herrens  Handlemaade  med  dem  skulde  blive   fuldkommen. 

SPØRGSMAAL  OG  PROBLEMER. 

1.  Havde  Verden  i  1830  en  fuldkommen  Historie  om  Jordens 
Indbyggere?  Hvilken  Del  manglede  der?  og  hvorfor? 

2.  Hvilke  Optegnelses-Metoder  var  brugt  gennem  Verdens 
Historie?  Hvem  holdt  Optegnelserne? 

3.  Hvorledes  var  Tilstanden  blandt  Folket  paa  det  vestlige 
Fastland,  før  Columbus  kom  dertil?  Hvordan  har  Forhol- 
det forandret  sig  siden  den  Tid? 

4.  Nævn  nogle  af  de  Ting,  tidligere  amerikanske  Opdagere 
fandt.  Hvilke  nye  Ting  er  bleven  opdaget  i  den  senere  Tid 
af  Arkæologer  og  Videnskabsmænd  angaaende  Indianer- 
nes Historie? 

5.  Hvad  er  Deres  Mening  om  dette  Udsagn:  »Gud  anser  ikke 
Personer«? 

6.  Hvad  mente  Kristus,  da  han  fortalte  sine  Disciple:  »Jeg 
har  andre  Faar,  som  ikke  ere  af  denne  Sti«?  Hvilket  andet 
Bevis  findes  i  Mormons  Bog  om  Spørgsmaalet:  »Er  vi  alle 
ligestillede  i  Guds  Øjne«? 

7.  Hvordan  er  Verdens  Historie  bleven  mere  fuldkommen, 
siden  Mormons  Bog  kom  frem?  Paa  hvilken  Maade  er  Mor- 
mons Bogs  Historie  bevist  eller  modbevist  af  videnskabe- 
lige og  arkæologiske  Opdagelser? 

8.  Paa  hvilken  Maade  er  Deres  Tro  paa  en  alvis,  kærlig  Fader 
i  Himmelen  blevet  paavirket  gennem  Studium  af  Nephi- 
tiske  Optegnelser? 


Kvindernes  Rolle  i  Kirken. 

LEKTIE  FOR  3DIE  MØDE  I  JANUAR. 

Kvindens  Deltagelse  i  Kirkens  Organisation. 

Profeten  Joseph  Smith  nedstammede  fra  en  Linie  af  For- 
fædre, kendt  for  deres  Gudsfrygt.  Og  fra  disse  trofaste  og 
sandhedselskende  Sjæle  arvede  hans  Moder  denne  Dyd, 
hvilken  forberedte  hende  til  at  være  Moderen  for  de  Sidste 
Dages  Profet. 

Profetens  Forfædre  rejste  fra  England  og  Skotland  og  bo- 
satte sig  i  Ny  England,  i  den  nord-østlige  Del  af  De  Forenede 
Stater.  Denne  Del  af  Landet  lignede  gammel  England  temme- 
lig meget,  med  Bakker  og  Dale  og  dækket  med  Skove  hist 
og  her,  disse  Skove  skulde  ryddes,  forinden  man  kunde  dyrke 
Jorden. 

Robert  Smith,  hvis  Herkomst  vi  ikke  er  sikker  paa,  rejste 
fra  England  i  Aaret  1638.  Fra  ham  kom  Profetens  Fader,  som 
var  født  i  Topfield,  Massachusetts,  den  12.  Juli  1771. 

John  Mack,  Farfader  af  Profetens  Moder,  Lucy  Mack,  var 
født  i  Inverness,  Skotland,  den  6.  Marts  1653,  og  rejste  til 
Amerika  omkring  Aaret  1680.  Solomon  Mack,  Lucys  Fader, 
var  født  i  Lyme,  New  London  Gounty,  Connecticut,  den  15. 
September  1732,  og  i  1759  giftede  han  sig  med  Lydia  Gates, 
en  Skolelærerinde,  og  bosatte  sis  »et  Sted,  der  ikke  var  andet 
end  en  Ørken«,  kun  fire  Familier  i  40  Mils  Omkreds. 

Lucy  Mack,  Profetens  Meder,  blev  født  den  8.  Juli  1776  i 
Gilsum,   Gheshire   County,   New   Hampshire.   Hendes   Moder 

lærte  Lucy  at  have  en  urokkelig  Tro-  paa  Gud  og  en  Længsel 
efter  at  slutte  sig  til  Kristi  sande  Kirke.  Hendes  Moder 
plejede  at  samle  Børnene,  baade  Morgen  og  Aften,  til  Bøn  og 
lærte  dem  at  elske  hverandre  og  ære  og  prise  ham,  som 
skabte  dem. 

Gennem  flere  Besøg  hos  hendes  Broder  Stephen,  blev  hun 
kendt  med  Joseph  Smith,  Profetens  Fader,  og  efter  en  Tid 
blev  de  gift  den  24.  Januar  1796  og  bosatte  sig  i  Tunbridge. 
Hun  fik  to  hundrede  Pund  som  en  Bryllupsgave,  hvilken  hun 
satte  til  Side,  men  da  hendes  Mand  tabte  alle  sine  Penge  i 
en  Forretning,  der  gik  i  Stykker  paa  Grund  af  en  andens 
Uærlighed,  kom  hun  og  overgav  ham  disse  Penge  til  at  be- 
tale Gælden  med. 

Tabte  Moderen  Modet  efter  denne  Ulykke?  Nej.  De  flyttede 
til  Landsbyen  Sharon,  og  med  spartansk  Sjælsstyrke,  midt  i 
den  uberørte  Natur,  fik  hun  igen  bygget  et  Hjem  op  for  sine 
Børn,  hun  havde  allerede  tre,  Alvin,  Hyrum  og  Sophronia.  Det 
var  her,  Profeten  Joseph  blev  født  den  23.  December  1805.  Han 
var  omringet  af  en  god  Indflydelse,  lærte  at  paaskønne  Na- 
turen og  elske  Sandheden.  De  var  langt  fra  den  nærmeste 
Skole,  men  vi  finder,  at  de  fik  Skoleundervisning,  særlig  om 
Bibelen,  i  deres  Hjem.  Fire  Sønner,  Samuel  Harrison, 
Ephraim,  William  og  Don  Carlos,  og  to  Døtre,  Catherine  og 
Lucy,  kom  senere  til  dette  simple,  men  kærlige  Hjem  og  fik 
den  samme  gudfrygtige  Opdragelse. 

I  Aaret  1811  flyttede  Familien  til  Lebanon,  New  Hampshire, 
hvor  de  forventede  bedre  Held,  men  lige  efter  de  ankom,  over- 
faldt Sygdom  Hjemmet,  og  Joseph  fik  Infektion  i  Benet,  og 
Doktoren  sagde,  at  den  eneste  Udvej  var  at  amputere  det;  men 
Moderen  protesterede  og  bad  ham  om  blot  at  fjerne  den 
Del,  der  var  inficeret.  Den  Gang  var  Bedøvelsesmidler  ukendt, 
og  da  de  bod  ham  Spiritus  som  Stimulans,  nægtede  han  at 
tage  det,  men  sagde:  »Jeg  vil  gerne  have,  at  Far  sidder  paa 
Sengen  og  holder  mig  i  sine  Arme  — «  og  idet  han  saa  paa 
sin  Moder,  sagde  han:  »Moder,  jeg  ønsker,  at  du  vil  forlade 
Værelset,  thi  jeg  véd,  at  du  ikke  kan  taale  at  se  mig  lide  saa 
meget  —  lov  mig,  at  du  ikke  vil  blive?  Herren  vil  hjælpe  mig, 
hold  blot  ud.«  Saadan  var  Sønnen  af  en  tapper  Moder.  Hun 
gik  ud  i  en  nærliggende  Skov  og  opofrede  en  ydmyg  Bøn,  og 
senere  stod  hun  og  ventede,  ikke  langt  fra,  hvor  Operationen 
foregik.  Hendes  Bøn  blev  besvaret,  thi  Operationen  forløb  hel- 
digt, og  med  Tiden  blev  Joseph  rask  igen. 

For  igen  at  søge  nye  Muligheder  drog  Joseph  Smith  sen. 
længere  vestpaa,  og  det  blev  Moderens  Pligt  at  følge  bagefter 
med  Børnene,  og  de  bosatte  sig  denne  Gang  nærved  Palmyra, 
New  York,  ikke  langt  fra  Kumorahs  Høj.  Kan  vi  i  denne  Van- 
dring se  Herrens  Haand? 

Efter  flere  Aars  Forløb  var  de  i  Stand  til  at  købe  mere 
Jord  og  bygge  dem  et  behageligt  Hjem,  og  her  boede  de,  da 
Joseph  modtog  Pladerne,  hvorfra  han  oversatte  Mormons  Bog. 

Denne  ædle  Moder  opdragede  sin  Søn  til  at  tjene  Herren, 
om  hvem  hun  ogsaa  lærte  alle  hans  Søskende.  William,  en 
yngre  Broder,  siger  om  Joseph:  »Han  var  en  sanddru  Dreng 
—  jeg  mener,  at  hvis  han  havde  fortalt  Usandheder  om  andre 
Ting,  kunde  vi  have  tvivlet  om  hans  Ord  angaaende  Pladerne, 
men  Joseph  var  en  sanddru  Dreng.  Naar  Fader  og  Moder 
troede  paa  hans  Beretning  og  led  Forfølgelse  derved,  er  det 
et  Bevis  for,  at  han  var  sandfærdig.«  Hans  Liv  viser,  al  han 
elskede  Sandheden  og  altid  praktiserede  Ærlighed. 

Nogle  Aar  senere  blev  Kirken  organiseret,  den  6.  April  1830, 
og  kort  Tid  derefter  blev  hans  Fader  og  Moder  døbte  og  ind- 
lemmede i  Kirken.  Emma  Smith,  Profetens  Hustru,  skæn- 
kede Herren  en  usædvanlig  Ære.  Gennem  Profeten  gav  han 
hende  en  Aabenbaring,  den  første  optegnede  moderne  Aaben- 
baring,  givet  til  en  Kvinde  —  i  hvilken  han  lovede  denne 
»udvalgte  Frue«  en  »Arv  i  Zion«,  hvis  hun  staar  trofast,  og 
videre:  »Du  skal  ogsaa  gøre  et  Udvalg  af  hellige  Sange,  efter- 
som det  skal  gives  dig,  hvilket  er  mig  velbehageligt  at  have  i 
min  Menighed;  Thi  min  Sjæl  fryder  sig  i  Hjertets  Sang,  ja  de 
Retfærdiges  Sang  er  som  en  Bøn  til  mig,  og  den  skal  bønhøres 
med  Velsignelse  paa  deres  Hoveder.«  (Pagtens  Bog  25:  11 — 12). 

Fra  den  Dag  af,  naar  Menigheden  stemmer,  er  Kvinder  til- 
ladt at  stemme  tilligemed  deres  Brødre.  Dette  Privilegium  var 
givet  til  dem  som  en  naturlig  Rettighed,  at  benytte  deres  af 
Gud  givne  Handlefrihed.  Profeten  var  Middel  til  at  bringe 
Lys  til  Verden  om  de  herlige  Privilegier,  i  hvilke  baade  Kvin- 
der og  Mænd  kan  deltage.  Og  i  Stedet  for  at  blive  »nedtraadt«, 
har  »Mormon«-Kvinden  været  og  er  de  mest  ærede  af  deres 
Køn. 

SPØRGSMAAL. 

1.  Hvad  kan  De  sige  om  Profetens  Herkomst  paa  Faders  og 
Moders  Side? 

2.  Hvilke  Forhold  i  den  nye  Verden  har  hjulpet  hans  For- 

fædre  til  at  bilve  dristige,  trofaste  Mennesker?  Hvordan 
benyttede  Lucy  Mack  denne  Arv? 

3.  Hvilke  Forhold  i  Hjemmet  forberedte  hende  til  at  være 
Moderen  til  den  første  moderne  Profet? 

4.  Hvorfor  havde  Joseph  saadan  en  kraftig  Tro,  da  han  blev 

syg? 

5.  Hvorfor  var  det  en  vigtig  Begivenhed,  da  Familien  flyttede 
til  Palmyra,  New  York?  Hentyder  Mormons  Bog  til  Ku- 
morahs  Høj? 

6.  Hvordan  vidnede  Lucy  Smiths  Liv  om  hendes  Tro  paa 
Joseph? 

7.  Analyser  Kvindens  Del  i  Kirkens  Organisation. 

8.  Under  den  nye  Organisation  blev  der  skænket  et  stort  Pri- 
vilegium til  Kvindelighed.  Hvilket?  og  hvorfor? 

9.  Slut  Mødet  med  »Hvilken  smuk  og  yndig  Morgen«. 


PRÆSTEDØMMET 


Kredslærernes  Lektie  for  Januar. 

Første  Trosartikel. 

Vi  tror  paa  Gud,  den  evige  Fader,  og  paa  hans  Søn,  Jesus 
Kristus,  og  paa  den  Helligaand. 

Forklar  i  al  Korthed  de  Sidste  Dages  Helliges  Opfattelse  af 
Guddommen  og  Nødvendigheden  af  Tro  og  Tillid  til  den. 


De  vil  modtage  3  Lektier  hver  Maaned,  og  vi  haaber, 
Brødrene,  som  holder  Præstedømmet,  vil  interessere  sig  nok 
for  at  læse  og  studere  disse  Lektier,  saa  de  maa  faa  Gavn  og 
Nytte  af  disse  Møder. 


Praktiske  Punkter  i  Foredragsmaaden. 

LEKTIE  FOR  1STE  MØDE  1  JANUAR. 

Til  Jesu  Kristi  Kirke  af  Sidste  Dages  Hellige  er  der  bleven 
betroet  en  Uddeling  af  Evangeliet.  I  hende  (Kirken)  fin- 
des alle  Guds  Sandheder.  Hun  holder  Guds  Riges  Nøg- 
ler. Det  er  hendes  fornemste  Pligt  at  lære  hele  Verden  om 
de  værdifulde  Ting,  der  kommer  fra  Gud.  Hun  kan  ikke  fuld- 
stændig udføre  denne  høje  Forpligtelse,  uden  at  ethvert  Med- 

lem  bliver  en  dygtig  Lærer  af  evangelisk  Sandhed.  At  lære 
guddommelig  Sandhed  er  den  højeste  og  mest  ædle  Beskæf- 
tigelse. Verdens  største  Karakter  var  fortrinsvis  en  Lærer  og 
et  Eksempel  i  aandelige  Ting.  Hvis  vi  vilde  følge  ham  i  alle 
Ting,  maa  vi  ogsaa  blive  dygtige  Prædikanter. 

Den  største  Tjeneste,  nogen  kan  gøre  Verden,  er  at  bibringe 
andre  en  Kærlighed  for  gode  og  sande  Ting. 

Tre  simple  Vilkaar  eller  Betingelser  er  nødvendige  for  at 
blive  en  kyndig  Lærer  af  evangelisk  Sandhed:  1)  Et  levende 
Vidnesbyrd  om  Sandheden;  2)  Et  fortroligt  Bekendtskab  med 
Grundprincipperne  i  Religion,  og  3)  Evnen  til  at  fortælle  paa 
en  ligefrem  Maade  det,  vi  har  oplevet  og  lært  angaaende  Guds 
Sandheder. 

Punkterne  i  de  første  fem  Lektier  indeholder  nogle  tydelige 
Instruktioner  om  Talemaaden. 

Emnet. 

Hvis  De  pludselig  opdagede  et  brændende  Hus  i  Nærheden, 
vilde  det  slet  ikke  være  vanskeligt  for  Dem  at  fortælle  Deres 
Naboer  om  det.  Hvorfor?  Fordi  De  vilde  have  et  rigtigt  le- 
vende Emne  at  tale  om  og  et  vigtigt  Øjemed  i  at  tale  om  det. 

At  have  noget  bestemt  og  vigtigt  at  fortælle,  er  den  aller- 
første Betingelse  for  en  god  Tale.  Man  kan  ikke  give  et  godt 
Foredrag  uden  et  levende  Emne.  Men  hvad  er  et  Emne?  Det 
er  det,  vi  taler  eller  skriver  om.  Det  vil  sige,  det  er  en  An- 
tagelse, der  skal  bevises.  For  Eksempel:  De  siger:  »Gud  er  et 
personligt  Væsen«.  De  har  gjort  en  bestemt  Paastand.  Det  er 
Deres  Mening  at  bevise  noget.  Denne  Antagelse,  der  skal  be- 
vises, er  Deres  Emne.  Hvis  De  diskuterer  Emnet  tydeligt  og 
fornuftigt,  vil  De  have  et  ordentligt  Foredrag. 

En  god  Maade  at  bestemme  Emnet  paa,  er  ved  at  stille 
Dem  selv  Spørgsmaalet,  inden  De  skal  tale:  Hvad  er  det,  jeg 
gerne  vil  fuldbyrde?  Svaret  vil  blive:  Jeg  ønsker  at  faa  mine 
Tilhørere  til  at  tro  noget  angaaende  en  Sandhed.  Hvad  er  det, 
jeg  gerne  vil  have  dem  til  at  tro?  Svaret  paa  dette  Spørgsmaal 
vil  blive  en  bestemt  Antagelse,  der  skal  bevises  —  eller  Emnet. 

En  bestemt  Antagelse,  der  skal  bevises,  er  det  bærende 
Princip  i  ethvert  godt  Foredrag. 

En  simpel  Skitse  af  Emnet  er  en  stor  Hjælp  for  Tydelighed 

i  Talemaaden.  Skitsen  bør  være  saa  kort  og  klar  som  mulig. 

I   Almindelighed  skal  der  ikke  være   flere   en   seks  Under- 

Emner.  Disse  bør  man  kende  udenad.  De  er  Navnene,  saa  at 

sige,  paa  de  Punkter,  der  skal  bevises. 

Indledningen. 

Ethvert  ordentligt  Foredrag  indeholder  tre  Dele:  Indlednin- 
gen, Diskussionen  og  Beslutningen.  Eller  Begyndelsen,  Midten 
og  Slutning. 

Indledningen  er  lige  det,  Ordet  antyder.  Ved  Deres  ind- 
ledende Bemærkninger  præsenterer  De  Dem  selv  og  Emnet 
for  Menigheden.  Et  bestemt  Formaal  i  Indledningen  bør  være 
at  faa  Deres  Tilhøreres  Opmærksomhed.  Deres  Tale  er  unyt- 
tig, uden  at  Tilhørerne  vil  lytte;  Opmærksomhed  er  én  af 
Talemaadens  første  Betingelser. 

Indledningen  skal  udføre  to  Ting:  Faa  Forsamlingens  Op- 
mærksomhed og  opvække  en  Interesse  for  Foredragets  Emne. 

Passende  Ord  udtalte  i  Begyndelsen  af  Talen,  hjælper  til  at 
komme  paa  en  sympatisk  Fod  med  sine  Tilhørere.  Kompli- 
menterende Hensyn  til  Byen  eller  Landet,  i  hvilken  man  taler, 
vil  altid  finde  Venner.  At  rose  Kommunen  for  sine  Skoler, 
smukke  Omgivelser,  offentlige  Bygninger  eller  Industrier  vil 
ogsaa  oprette  en  god  Forstaaelse  mellem  Taleren  og  Til- 
hørerne. Gunstige  Bemærkninger  om  en  fremragende  religiøs 
Lærdom,  der  behersker  Omegnen,  er  en  taktfuld  Maade  at  ind- 
lede en  Diskussion  paa  om  det  samme  Emne.  Paulus  brugte 
denne  Metode  ved  Mars  Høj,  da  han  benyttede  Inskriptionen 
»Til  den  ukendte  Gud«  som  Tekst  for  en  Prædiken  om  den 
sande  Gud. 

Udtalelse  af  Emnet. 

En  Dreng  gjorde  en  Tegning  paa  Vægtavlen  og  skrev  der- 
under: »Denne  er  en  Hest«.  Han  var  bange  for,  at  Tegningen 
selv  ikke  var  tydelig  nok,  og  at  en  Beskrivelse  var  nødven- 
dig for  Klarheds  Skyld. 

Nogle  Talere  følger  denne  Drengs  Eksempel;  de  fortæller 
Deres  Tilhørere  i  Forvejen,  hvad  de  har  i  Sinde  at  bevise, 
fordi  de  er  bange  for,  at  deres  Budskab  ikke  vil  være  tydeligt 
nok. 

I  Almindelig  skal  man  ikke  nævne  Emnet,  der  skal  om- 
handles, hellere  begynde  med  det  samme  efter  Indledningen 
at  fortælle  Deres  Historie  paa  en  saadan  klar,  naturlig  og  for- 
nuftig Maade,  at  Deres  Tilhørere  vil  vide,  hvad  De  omhandler. 

Ved  at  udtale  Emnet  ved  Begyndelsen  af  Talen,  kan  man 
faa  det  Indtryk,  at  Talen  er  helt  færdiglavet.  Budskabet  taber 
sin  Kraft,  naar  vi  bekendtgør  Emnet  i  Forvejen. 

Mennesker  kan  en  Gang  imellem  taale  »Musik  i  en  Æske«, 
men  de  kræver  Ivrighed,  Liv*  og  Originalitet  af  deres  Præ- 

dikanter.  Naar  man  taler,  er  Naturlighed  og  Naivitet  bedre 
end  stram  Formfuldhed. 

Diskussionen. 

Efter  at  De  i  Korthed  har  præsenteret  Dem  selv,  kom  da 
ind  paa  selve  Emnet  med  det  samme.  Diskussionen  er  Hoved- 
sagen i  Talen.  Den  er  lavet  af  Kendsgerninger,  Argumenter, 
Sandheder  og  Illustrationer,  der  gør  Deres  Budskab  tydeligt 
og  beviser,  at  det  er  vigtigt.  Disse  Ting  skal  have  en  udpræ- 
get Plads  i  Foredraget.  Abstrakt  Argument  skal  bruges  saa 
lidt  som  muligt,  thi  det  har  næsten  ingen  Paavirkning. 

Det  er  altid  mere  effektivt  at  give  en  tydelig  Mening  og  For- 
klaring om  en  Lærdom  eller  Ordinance  en  at  diskutere  om 
den.  For  Eksempel  er  der  ikke  noget  mere  tørt  end  en  dog- 
matisk Prædiken  om  Daabens  Nødvendighed,  men  paa  den 
anden  Side  er  der  ikke  noget  mere  tiltrækkende  end  en  klar 
Udtalelse  om  Ordinancens  smukke  Betydningsfuldhed,  gen- 
nem hvilken  vil  bliver  indlemmet  i  Guds  Rige  og  faar  Syn- 
dernes Forladelse.  Det  er  et  smukt  Syn  paa  Sandheden,  der 
fører  Mennesker  til  at  elske  Sandheden. 

Slutningen  skal  være  kortfattet,  pointeret  og  livlig;  den  skal 
være  den  mest  glødende  Del  af  Prædikenen. 

LEKTIE  FOR  2DET  MØDE  I  JANUAR. 

1.  Faa  den  rigtige  Stemning.  »Tal  ikke  mod  Tilhorerne,  tal 
med  dem«,  sagde  en  fremragende  offentlig  Taler  en  Gang. 
Det  var  et  godt  Raad,  og  i  disse  faa  Ord  gav  han  os  en  af  de 
første  Betingelser  for  en  god  Talemaade. 

Ganske  faa  Mennesker  synes  om  en  forceret  Oplæsning,  færre 
endnu  vil  taale  at  blive  drevet  til  en  vis  Beslutning.  Og  ingen 
kan  lide  at  have  én  til  at  deklamere  mod  sig.  Men  næsten 
enhver  vil  lytte  til  en  venlig,  behagelig  Udtalelse  om  Sandhed 
og  Kendsgerninger. 

En  Talers  første  Pligt  er  at  oprette  en  fortrolig  Forbindelse 
med  sine  Tilhørere.  Hans  Maade  og  Stilling  skal  faa  Forsam- 
lingen til  at  føle:  »Han  er  vor  Ven«.  Hvis  han  ikke  kan  faa 
Tilhorerne  til  at  holde  med  sig,  vil  hele  Talen  mislykkes. 

Hvorledes  kan  vi  undgaa  at  tale  mod  Folk?  Der  er  kun  et 
fuldkomment  Svar  paa  dette  Sporgsmaal,  og  det  er:  »Faa  den 
rigtige  Stemning«.  Det  er  Evangeliets  varme  Aand,  Ydmyg- 
heds og  Kærligheds  Aand,  der  sætter  Taleren  i  en  venlig  For- 
bindelse med   Forsamlingen.    Intet  Talent,   lige  meget   hvor 


386 


brillant,  kan  vinde  en  kold  Forsamlings  Kærlighed.  Kløgt  og 
Dygtighed  vil  arbejde  forgæves,  kun  Kærlighed  kan  vinde 
Kærlighed.  Kun  ham,  der  er  bevæget,  kan  røre  andre.  Det 
tager  et  knust  Hjerte  til  at  knuse  et  Hjerte.  Og  Ild  til  at  tænde 
Ild.  Uden  De  har  Aanden  selv,  kan  De  ikke  optænde  Aanden 
i  andres  Hjerter. 

2.  Give  et  Budskab.  »Hav  noget  at  sige,  sig  det,  og  stop,  naar 
De  har  sagt  det«.  Det  er  et  godt  Raad,  husk  det. 

»Sig  det«.  Giv  ikke  et  Foredrag,  Ingen  er  interesseret  i  at 
vide,  hvor  dygtigt  De  kan  sætte  Ordene  sammen.  Folk  læser 
i  en  Bog  for  Retorik.  De  gaar  i  Kirken  for  et  Budskab. 

Ingenting  gør  sig  mere  gældende  med  Hensyn  til  at  tabe 
den  rigtige  Stemning,  end  naar  Taleren  famler  efter  Ordene, 
der  skal  gøre  Talen  saa  flot  og  saa  korrekt  og  sætte  dem  sam- 
men paa  en  bestemt  Maade.  Saadan  en  Taler  ligner  en  Mand 
foran  et  Spejl,  der  ærgrer  sig  over,  at  der  er  to  Haar  for  mange 
paa  den  højre  Side  af  Hovedet.  Et  rigtigt  Mandfolk  vil  ikke 
spekulere  over  dette,  og  en  rigtig  Taler  vil  ikke  bortspilde  sin 
mentale  og  aandelige  Energi  med  at  sætte  lange,  fine,  ind- 
viklede Sætninger  sammen.  Livlighed,  korte  Ord,  korte  Sæt- 
ninger og  skarpe  Punkter,  skaber  en  god  Prædiken. 

3.  Det  haster  ikke.  En  ny  politisk  Taler  begyndte  sit  første 
Foredrag  i  en  høj  Tone,  og  Ordene  styrtede  ud.  Han  brugte 
en  Masse  overflødige  Ord,  men  han  sagde  kun  lidt.  En  gam- 
mel politisk  Taler,  der  sad  bag  ved  ham,  raabte:  »Tag  det 
med  Ro«. 

Man  kan  ikke  tale  tydeligt  og  ordentligt,  uden  man  »Tager 
det  med  Ro«.  Ophidselse  og  Hast  er  ikke  Beviser  for  Alvor. 
Mennesker,  der  er  dybt  bevæget,  udøser  ikke  en  voldsom  Ord- 
strøm. De  taler  i  ganske  simple  Ord,  der  er  fyldt  med  Mening 
og  Følelse. 

Begejstring  er  ikke  Inspiration.  Inspiration  kommer  fra 
Aanden.  Den  rører  Hjertet  mere  end  fysiske  Egenskaber. 
Naar  De  hører  nogen  tale  med  en  rolig,  fredelig,  mild,  venlig 
Stemme,  bliver  De  indtaget  og  opbygget.  De  vil  sige:  »Den 
Mand  er  i  Besiddelse  af  en  vidunderlig  Aand«.  Og  det  er  han. 
Han  er  paavirket  af  Guds  dybe,  rolige  Aand. 

4.  Tal  ud.  En  berømt  Talemaade-Kritiker  gav  dette  Raad: 
»Slaa  op,  saa  De  kan  blive  set;  tal  ud,  saa  De  kan  blive  hørt; 
sæt  Dem,  naar  De  bliver  færdig,  saa  De  kan  respekteres«.  Alle 
tre  er  gode  Regler.  Læg  særlig  Mærke  til  den  anden:  »Tal  ud«. 
Disse  to  Ord  er  fulde  af  Fornuft,  thi  hvis  De  ikke  »taler  ud«, 

kan  De  lige  saa  godt  blive  siddende  og  ikke  sige  noget.  Hvis 
ingen  horer  Dem,  er  Deres  Tale  forgæves. 

Med  Hensyn  til  Talemaaden  husk  Negerens  Raad,  da  han 
sagde:  »Hold  til  Midten  af  Landevejen«.  Undgaa  Yderlig- 
heder. Tal  ikke  i  en  lav  Tone,  som  ikke  kan  høres,  ej  heller 
saa  højt,  at  det  bliver  ubehageligt. 

Tal  paa  en  naturlig,  samtalemæssig  Maade,  højt  nok,  saa 
De  kan  hores  med  Lethed.  Undgaa  en  oratorisk  Talemaade, 
Folk  ønsker  ikke  at  vide,  hvordan  De  er  i  Stand  til  at  gestiku- 
lere eller  deklamere.  De  kræver  et  alvorligt,  fornuftigt  Bud- 
skab. 

5.  Vær  naturlig.  Vi  blev  skabte,  som  vi  er,  og  det  kan  ikke 
nytte  at  gøre  Forsøg  paa  at  lave  os  om,  saa  —  vær  dig  selv. 
Vær  naturlig.  Ingenting  er  saa  fornærmeligt  i  en  Tale  som 
tvungen  Efterligning.  Et  anstrengt  Forsøg  paa  at  blive  ora- 
torisk, gaar  lige  imod  Hensigten  med  Talen. 

Hvis  De  ønsker  at  lære  en  naturlig  og  behagelig  Talemaade, 
læg  Mærke  til  et  Barn  tale  og  gestikulere.  I  Barnets  Maal  fin- 
des ingen  overflødige  Ord  eller  Bevægelser.  Barnet  er  simpel, 
naturlig  og  direkte.  Det  gaar  lige  til  Sagen.  Derfor  siger  vi: 
»Saa  naiv  som  et  Barn«.  Hvis  De  er  saa  naturlig  og  ligefrem 
som  et  Barn,  vil  De  aldrig  fornærme  en  Forsamling,  men  De 
vil  altid  finde  Vejen  ind  til  Hjerterne  af  de  mest  dannede  og 
kultiverede  Mennesker. 

LEKTIE  FOR  3DIE  MØDE  I  JANUAR. 

1.  Opnaa  Deres  Hensigt.  »Han  er  en  Mand,  der  kan  gøre 
noget«,  er  en  stor  Kompliment  til  en  Mand,  der  har  gjort 
Lykke.  »Han  er  en  Taler,  der  siger  noget«,  er  det  mest  fuld- 
komne Kompliment  om  en  Taler. 

For  at  »sige  noget«  maa  De  naa  Deres  Formaal.  Der  er  ikke 
noget  mere  skuffende,  efter  at  De  er  færdig  med  en  Tale,  end 
høre  nogen  sige,  at  de  kunde  ikke  forstaa  Hensigten  deri,  eller 
med  andre  Ord,  Talen  var  meningsløs. 

Mange  overflødige  Ord  eller  Argumenter  kan  ikke  bevæge 
Sindet  saaledes  som  et  skarpt  formet  Udtryk.  Da  Jesus  for- 
talte Lignelsen  om  Manden,  som  udlaante  Penge  og  eftergav 
dem  begge,  den  ene  fem  hundrede  Denarer,  den  anden  halv- 
treds Denarer,  kunde  selv  den  aandelig  dumme  Farisæer  se, 
at  den,  der  modtog  mest,  vilde  elske  sin  Velgører  mest.  En 
hel  Times  Argument  kunde  ikke  havde  gjort  Idéen  saa  klar 
og  tydelig,  som  denne  ligefremme  Lignelse. 

Udpegede  Punkter  er  bedre  end  overflødige  Ord,  som  ikke 
fører  til  noget  bestemt  Resultat. 

2.  Hold  Deres  Paastand.  Paa  et  Gadehjørne  i  Salt  Lake  City 
stod  en  Aften  en  Frilufts-Prædikant  op  paa  en  Kasse  med  en 
lang,  flad  Pakke  under  Armen.  Efter  nogle  faa  Indlednings- 
bemærkninger  sagde  han:  »Jeg  vil  gerne  fortælle  Eder  om 
den  største  Prædiken,  jeg  endnu  har  hørt«. 

Men  han  fortalte  ikke  sine  Tilhørere  om  den  store  Prædiken 
med  det  samme.  Han  talte  om  andre  Ting  for  nogle  faa  Mi- 
nutter, og  da  gentog  han  Løftet  om  den  store  Prædiken.  Paa 
denne  Tid  havde  han  en  stor  Forsamling.  Efter  at  han  havde 
faaet  samlet  disse  Tilhørere,  begyndte  han  at  tale  om  den 
store  Prædiken.  Han  sagde:  »En  Dag  var  jeg  paa  mit  Kontor 
i  Norne,  Alaska.  En  elendig  Vagabond  traadte  ind  paa  mit 
Kontor,  da  jeg  troede,  kan  kom  for  at  tigge,  spurgte  jeg: 
»Hvad  ønsker  De?« 

»Jeg  ønsker  ikke  noget«,  svarede  han. 

Han  gav  mig  et  Stykke  brunt  Pakkepapir  og  sagde:  »Se  paa 
dette«. 

Jeg  betragtede  det  og  fandt  derpaa  den  største  Prædiken, 
jeg  endnu  har  hørt.  Her  er  den:  »Hvis  du  ønsker  at  være  ulyk- 
kelig« —  her  stoppede  han  og  skrev  med  store  Bogstaver  paa 
den  ene  Side  af  Pakken  Ordet  »Ulykkelig«  og  holdt  den  op, 
saa  alle  kunde  se  den.  Han  gentog  Spørgsmaalet  og  gav  da 
Svaret:  »Se  paa  dig  selv«.  Han  blev  ved  med  at  citere  fra 
Prædikenen  —  »Hvis  du  ønsker  at  være  forvirret«,  han  skrev 
med  store  Bogstaver  Ordet  »Forvirret«  og  gav  Svaret  fra  Præ- 
dikenen: »Se  paa  din  Næste«. 

Paa  denne  Tid  trængte  Forsamlingen  paa  og  lyttede  til 
hvert  Ord.  Prædikanten  citerede  atter  fra  Prædikenen  — 
»Hvis  du  ønsker  at  være  lykkelig«.  Han  skrev  Ordet  »Lykke- 
lig« og  sagde  med  Eftertryk:  »Hvis  du  ønsker  at  være  lykke- 
lig, se  paa  Jesus«. 

Han  holdt  sin  Paastand.  Ved  at  holde  sin  Paastand,  holdt 
han  sine  Tilhørere. 

Naar  De  har  en  god  Paastand,  hold  den  foran  Deres  Til- 
hørere, indtil  de  ser  den  lige  saa  tydeligt,  som  De  gør.  Een 
Paastand  gennemført  er  bedre  end  ti  sløjfede. 

3.  Giv  en  tydelig  og  forstaaelig  Forklaring.  En  Neger-Prædi- 
kant, som  var  meget  indbildsk  over  sin  Taleevne,  fik  en  Dag 
at  vide,  at  hans  Diakon  ikke  havde  saadanne  ophøjede  Tan- 
ker om  ham  som  en  Taler.  Prædikanten  blev  meget  fornær- 

met.  Han  gik  straks  til  Diakonen  og  sagde  med  daarlig  skjult 
Foragt:  »Jeg  hører,  at  du  ikke  synes,  jeg  er  en  god  Prædi- 
kant«. 

»Ja,  det  har  jeg  sagt«,  indrømmede  Diakonen. 

»Naa,  kan  jeg  ikke  citere  Skriftstederne  godt  nok?«  spurgte 
Præsten. 

»Jo,  det  kan  du  nok«,  sagde  Diakonen. 

»Naa,  kan  jeg  da  ikke  fortolke  dem  godt  nok?«  spurgte 
Præsten. 

»Ak  jo«,  sagde  Diakonen,  »du  fortolker  godt  nok,  men  du 
kan  ikke  gøre  dig  forstaaelig«. 

»At  gøre  sig  forstaaelig«  er  en  af  de  vigtigste  Ting  i  en  Tale. 
Alle  store  Talere  stræber  efter  at  gøre  deres  Budskab  saa  klart 
og  tydeligt  som  muligt.  Hvis  Deres  Tilhørere  ikke  tydeligt  kan 
se  Deres  Hensigt,  er  Deres  Ord  mere  end  spildt. 

En  Dag  havde  en  Journalist  et  Interview  med  William 
Jennings  Bryan.  Blandt  andet  sagde  Mr.  Bryan:  »Jeg  vil  hel- 
lere have,  nogen  fortæller  mig,  at  jeg,  gør  mig  selv  tydelig, 
end  at  have  dem  til  at  sige,  jeg  er  veltalende«. 

Klarhed  er  en  meget  vigtig  Betingelse  for  en  god  Tale-  og 
Skrivemaade.  Hver  Gang  De  siger  noget,  forsøg  at  fortælle 
noget.  Ved  at  fortælle  noget,  meddeler  De  Deres  Forstaaelse 
til  en  anden.  Saafremt  Sagen  ikke  er  klar,  sig  slet  ikke  noget. 

4.  Klare  Ord.  »Sandhed  er  en  Perle  funklende  og  klar«. 
Den  er  ogsaa  en  Juvel,  der  fryder  sig  i  en  simpel  Klædning. 
Den  viser  sig  aldrig  i  prunkende  Ordrigdom. 

Alle  berømte  Fortællinger,  Digte,  Salmer  og  Prædikener  er 
sammensat  i  et  simpelt,  hjemmegjort  Sprog,  Alle  berømte 
Prædikanter  har  udtalt  deres  største  Tanker  i  Enstavelsesord. 

Form  Deres  ophøjede  Idéer  i  tydelige,  smaa  Ord.  Saa  vil 
Deres  Tanker  tale  højere  end  Ordene  selv.  Det  er  ikke  det  højt 
klingende,  men  klart  klingende  Budskab,  der  bevæger  Men- 
nesker. 

Klare  Ord,  simple  Sætninger  og  fordringsløse  Illustrationer 
varmer  Hjertet.  Prunkende  Ord  og  prægtige  Sætninger  for- 
kæler vor  Fantasi. 

5.  Historie.  Har  De  lagt  Mærke  til  Børn,  naar  nogen  siger: 
»Nu  skal  jeg  fortælle  jer  et  Eventyr«.  De  er  altid  villige  til 
at  blive  rolige  og  lytte  med  stor  Opmærksomhed.  Selv  voksne 
Mennesker  vil  hellere  lytte  til  en  god  Fortælling,  end  til 
et  tørt  Argument.  Aarsagen  til  denne  Glæde  hos  baade  Unge 

og  Gamle  er  ikke  vanskelig  at  finde.  Der  er  Liv  og  Bevægelse 
i  en  Fortælling.  Enhver  ynder  noget,  der  er  livligt. 

Som  Prædikenen  skrider  fremad,  skal  den  indeholde  flere 
passende  Eksempler.  Men  Prædikenen  skal  være  mere  end 
en  Fortælling.  Den  skal  indeholde  et  Rammeværk  af  abstrakt 
Lærdom,  Fortællinger  og  Begivenheder,  nok  til  at  udfylde 
Rammen. 

At  fortælle  i  Korthed,  hvad  Mesteren  lærte  i  hans  Dage,  er 
altid  en  god  Idé  for  en  Prædiken.  Og  saa  fortælle  det,  vi  lærer 
angaaende  det  samme  Princip,  og  til  sidst  give  Tilfælde  og 
Omstændigheder,  der  viser,  at  det  Princip  virker  i  Dag,  lige 
som  det  gjorde  i  fordums  Dage.  Dette  Arrangement  vil  hjælpe 
Talen  til  at  blive  én  lang  Historie  med  et  Rammeværk  af 
Lærdom.    - 

I  SØNDAGSSKOLEN 


Vi  beklager,  at  vore  Lektier  ikke  er  kommet  fra  Søndags- 
skolens Hovedkvarter  i  Salt  Lake  City,  men  vi  forventer  dem 
i  en  nær  Fremtid  og  haaber  at  have  dem  i  Januar-»Stjernen«. 
Vi  beder  Forstanderne  at  benytte  den  første  Søndag  i  Januar 
paa  bedste  Maade. 

Vi  vil  i  Fremtiden  bringe  3  Lektier  for  hver  Søndag,  om 
nogle  af  Skolerne  har  flere  Klasser,  foreslaar  vi,  at  de  benytter 
den  samme  Lektie  i  to  Klasser. 

Endvidere  vil  fremkomme  Korlektie  og  Nadververs  samt 
Emner  for  2V»  Minutters  Tale.  Vi  ønsker  især,  at  disse  2x/2  Mi- 
nutters Tale  indføres  i  enhver  Skole. 

UNGSDOMSFORENINGERNE 

Valgsproget  1929—30. 

I  dette  Jubilæums-Aar  stræber  vi  efter  den  mest  fuldkomne 

Udvikling  gennem  personlig  Renhed  og  Lydighed  mod  alle 

de  Sidste  Dages  Helliges  Idealer. 

* 

Til  Medlemmerne  af  de  Voksnes  Klasse  ønsker  vi  at  be- 
kendtgøre, at  deres  Lektier  indtil  videre  vil  findes  i  »Bikuben«. 

Bikubepigerne  i  den  Danske  Mission. 
Søster  Leah  D.  Widtsoe  udarbejder  for  Tiden  en  ny  Bikube- 
bog, og  lige  saa  snart  den  er  færdig,  vil  den  blive  oversat  og 
trykt  paa  Dansk.  Indtil  den  Tid  vil  vi  fortsætte  med  at  sende 
Lektier  fra  Missions-Kontoret. 

* 

M-Mændene. 
Det  er  vor  Hensigt  at  publicere  en  Haandbog  for  den  danske 
Mission,  skrevet  af  Dr.  John  A.  Widtsoe,  og  den  vil  blive 
udgivet  i  en  nær  Fremtid. 

DEN  DANSKE  MISSION. 

TIL  »STJERNEN«S  ABONNENTER. 

Vi  ønsker  at  henlede  Deres  Opmærksomhed  paa,  at  vi  i 
dette  Nummer  har  begyndt  at  publicere  de  forskellige  Orga- 
nisationers Lektier.  De  vil  udkomme  hver  Gang  i  »Stjernen«, 
og  det  har  derfor  været  nødvendigt  at  udvide  »Stjernen«  fra  16 
til  24  Sider.  Vi  maa  naturligvis  nu  betale  meget  mere  for  Op- 
sætningen og  Trykningen  af  »Stjernen«,  men  Prisen  vil  ikke 
blive  forhøjet  til  vore  Abonnenter.  Alt  hvad  vi  ønsker,  er  at 
Søskende  vil  benytte  disse  Lektier,  studere  samme  og  være  be- 
redt til  at  deltage  i  Klassearbejdet  i  de  forskellige  Organi- 
sationer. 

ANKOMST  OG  BESKIKKELSE. 

Følgende  Missionærer  for  Danmark  ankom  til  København 
den  5.  December  med  S/S  »Oscar  II«:  J.  Howard  Rasmussen, 
V.  Blain  Larsen,  Leslie  Jensen  og  Victor  Shurtliff. 

Ældsterne  J.  Howard  Rasmussen  og  V.  Blain  Larsen  er  be- 
skikket til  at  arbejde  i  Københavns  Distrikt.  Ældsterne  Leslie 
Jensen  og  Victor  Shurtliff  er  beskikket  til  at  virke  i  Aalborg 
Distrikt. 

Vi  bydier  disse  Brødre  hjertelig  velkommen. 

FORFLYTTELSER. 
Ældsterne  Niels  P.  Andersen,  Anders  Andersen  og  Ellis  P. 
Christiansen  er  forflyttet  fra  Aalborg  til  Københavns  Distrikt. 

Søstrene  Della  V.  Andersen  og  Vera  Scheby  Stone  ankom  til 
Missionsmarken  den  1.  September  1929.  De  er  beskikket  til 
at  arbejde  paa  Missionskontoret.  Holqer  M.  Larsen, 

Missionspræsident. 

DEN  NORSKE  MISSION. 

ANKOMST. 

Følgende  Ældster  ankom  til  Oslo  den  4.  Dec.,  og  vil  for 
den  nærværende  Tid  blive  i  Oslo:  Marvin  M.  Benson,  Herman 
J.  Hogonsen,  Arthur  J.  Larsen  og  Clifford  J.  Christensen. 

FORFLYTTELSER. 
Ældste  Magne  Agle  er  forflyttet  fra  Stavanger  til  Arendal 
Gren. 
Ældste  Clarence  A.  Bergesen  er  beskikket  til  at  præsidere 

over  Stavanger  Gren.  Hyrum  D.  Jensen, 

Missionspræsident. 
KONFERANSE  I  NORGE. 

President  Jensen  og  hustru  besøkte  Halden  gren  søndag  den 
3.  november,  og  høst-konferanse  var  avholdt  med  to  møter. 
Raad  og  formaninger  blev  givet  de  hellige  der. 

Likeledes  blev  konferanse  avholdt  i  Fredrikstad  den  17. 
november.  Denne  blev  ogsaa  besøkt  av  President  og  Søster 
Jensen,  likeledes  Missions-Sekretær  Ray  Engebretsen.  Flere 
av  søskende  var  fremmødt  samt  ogsaa  nogen  fremmede.  Tre 
gode  møter  blev  avholdt,  som  gav  gode  utsikter  i  fremtiden 
for  Fredrikstad!  gren. 

Den  24.  november  blev  konferanse  avholdt  i  Larvik  gren 
og  var  besøkt  av  Missions-President  Jensen  samt  Sekretær 
Engebretsen. 

